Държавен вестник, бр. 70, 2010 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  70
Член ІІІ 
Функциите на Съвета са:
(а) да проучва всички въпроси, отнасящи 
се до сътрудничеството в митническата област, 
което договарящите страни са се споразумели 
да си оказват, в съответствие с основните цели 
на тази конвенция;
(b) да проучва техническите аспекти на 
митническите системи, както и свързаните с 
тях икономически фактори, с цел да предлага 
на членовете си практически средства за по-
стигане на най-висока степен на хармонизация 
и уеднаквяване;
(с) да изготвя проекти на конвенции и 
изменения към конвенции, както и да пре-
поръчва приемането им от заинтересованите 
правителства;
(d) да прави препоръки за осигуряване на 
еднакво тълкуване и прилагане на конвенци-
ите, сключени като резултат от дейността му, 
както и Конвенцията относно номенклатурата 
за класиране на стоки в митническите тарифи 
и Конвенцията за митническата стойност на 
стоки, изготвени от Проучвателната група за 
Европейския митнически съюз, и с тази цел 
да изпълнява функциите, вменени му изрично 
от разпоредбите на споменатите конвенции;
(е) да прави препоръки в качеството си на 
помирителен орган за уреждане на споровете, 
които биха възникнали при тълкуването или 
прилагането на конвенциите, споменати в гор-
ния параграф (d), в съответствие с разпоредбите 
на същите тези конвенции; заинтересованите 
страни могат да се споразумеят предварител-
но да приемат препоръките на Съвета като 
обвързващи; 
(f) да осигурява разпространението на ин-
формация относно митническите разпоредби 
и процедури; 
(g) по своя собствена инициатива или при 
поискване да предоставя на заинтересовани-
те правителства информация или мнение по 
митническите въпроси, включени в рамката на 
основните цели на тази конвенция, и да прави 
съответните препоръки по тях;
(h) да сътрудничи с други междуправител-
ствени организации по отношение на въпроси, 
попадащи в неговата компетентност. 
Член ІV
Членовете на Съвета предоставят на Съвета 
по негово искане информация и документация, 
необходими за изпълнение на неговите функ-
ции, при условие че от членовете не се изисква 
разгласяването на поверителна информация, 
чието разкриване би затруднило прилагането 
на техните закони или би било в противоре-
чие с обществените интереси или нарушава 
законовите търговски интереси на частни или 
обществени предприятия.
Член V
Съветът се подпомага от Постоянен техни-
чески комитет и Генерален секретариат.
Член VІ
(а) Всяка година Съветът избира измежду 
делегатите на членовете председател и най-
малко двама заместник-председатели. 
(b) Съветът приема свой вътрешен правилник 
при мнозинство от не по-малко от две трети 
от членовете му.
(c) Съветът учредява Комитет за номенклату-
рата съгласно Конвенцията относно номенкла-
турата за класиране на стоки в митническите 
тарифи и Комитет за митническа стойност 
съгласно Конвенцията относно митническата 
стойност на стоките. Освен това той има правото 
да учредява всякакви други комитети, които 
счита за необходими, във връзка с прилагането 
на конвенциите, споменати в член ІІІ (d), или 
във връзка с всеки друг въпрос в рамките на 
неговата компетентност. 
(d) Съветът определя задачите, поставяни 
на Постоянния технически комитет, както и 
правомощията, които му делегира.
(e) Съветът одобрява годишния бюджет, 
контролира разходите и дава на Генералния 
секретариат необходимите указания по финан-
совите въпроси.
Член VІІ
(а) Седалището на Съвета е в Брюксел.
(b) Съветът, Постоянният технически коми-
тет, както и комитетите, създадени от Съвета, 
могат да провеждат заседанията си и другаде, 
не само в седалището на Съвета, в случай че 
Съветът вземе такова решение. 
(c) Съветът заседава най-малко два пъти в 
годината. Първото му заседание трябва да се 
състои не по-късно от три месеца след влиза-
нето в сила на тази конвенция.
Член VІІІ
(а) Всеки член на Съвета има един глас, 
но нито един член няма право да гласува по 
въпроси, свързани с тълкуването, прилагането 
или изменението на конвенциите, споменати 
в член ІІІ (d), които са в сила и които не се 
прилагат от този член на Съвета.
(b) С изключение на разпоредбите на член 
VІ (b) решенията на Съвета се вземат при 
мнозинство от две трети от присъстващите 
членове, имащи право на глас. Съветът не 
може да вземе решение по даден въпрос, ако 
не присъстват повече от половината от чле-
новете, имащи право на глас по този въпрос.
Член ІХ
(а) Съветът установява такива връзки с Ор-
ганизацията на обединените нации, с нейните 
главни и второстепенни органи и специали-
зираните є агенции, както и с всички други 
междуправителствени организации, които 
осигуряват най-благоприятно сътрудничество 
при изпълнение на техните съответни задачи.